Разбурыць усе стэрэатыпы пра бібліятэку і бібліятэкараў вырашыла Ірына Васільеўна Кот, бібліятэкар Воленскай сельскай бібліятэкі і … адправілася са сваімі чытачамі ў веласіпеднае бібліяпадарожжа “Спыніся ля абеліску” . Напярэдадні Дня Перамогі святочная калона з 19 велакіроўцаў, упрыгожаная плакатамі і кветкамі рушыла з Волі ў бок Міхнавічаў да абеліску Колі Гойшыка. Потым былі памятныя мясціны вёсак Сярадава, Зыбайлы, спаленай вёскі Зацішша. І паўсюль разам з падарожнікамі былі кнігі: “Памяць. Івацэвіцкі раён”, “Беларусь гераічная”, “Подзвіг народа”, “ Навечна ў сэрцы народным”, старонкі якіх распавядалі пра гераічнае мінулае.